২০০৭ সালের এপ্রিলে সামিট এন্টারটেইনমেন্ট "টোয়াইলাইট"কে চলচ্চিত্ৰে রূপ দিতে কাজ শুরু করে। ক্যাথেরিন হাৰ্ডউয়িকের প্রযোজনা এবং মেলিজা রোজেনবাৰ্গের চিত্ৰনাট্যে নিৰ্মিত এই চলচ্চিত্রটিতে ক্রিস্টেন স্টুয়ার্ট বেলা সোয়ানের চরিত্রে, রবার্ট প্যাটিনসন এডওয়াৰ্ড কালেনের চরিত্রে এবং টেইলর লোটনার জেকব ব্ল্যাকের চরিত্রে অভিনয় করেন। চলচ্চিত্রটি ২১শে নভেম্বর ২০০৮ সালে মুক্তি দেয়া হয়। এতে মাইয়ার নৈশভোজের একটি দৃশ্যে সংক্ষিপ্ত সময়ের জন্য একটি চরিত্ৰে অভিনয় করেন। "টোয়াইলাইটের" সফলতা দেখে সামিট এন্টারটেইনমেন্ট ২০০৮ সালের নভেম্বর মাসে এর ধারাবাহিক চলচ্চিত্র "দ্য টোয়াইলাইট সাগা: নিউ মুন", নিৰ্মাণের শুভ সংকেত দেয়। ২০ নভেম্বর ২০০৯ সালে মুক্তি পাওয়া চলচ্চিত্রটি ক্ৰিস ওয়েইটজার পরিচালনা করেন। ফেব্ৰুয়ারি,২০০৯-এ সামিট এই ধারাবাহিকের তৃতীয় বই, "দ্য টোয়াইলাইট সাগা: এক্লিপ্স" নিৰ্মাণ নিশ্চিত করে। ডেভিড স্ল্যাডের পরিচালনায় ৩০জুন, ২০১০ সালে এটি মুক্তি পায়। ২০০৮ সালের নভেম্বর মাসে সামিট "ব্রেকিং ডৌনের" স্বত্ব ক্ৰয় করে, এবং ২০১০-এর জুনে একটি দুই-খণ্ডের চলচ্চিত্ৰ নিৰ্মাণের অনুমোদন দিয়ে একই বছরের শেষের দিকে চলচ্চিত্ৰ নিৰ্মাণ শুরু করে। এই ধারাবাহিক চলচ্চিত্রের প্ৰথম খণ্ডটি ১৮ নভেম্বর, ২০১১ সালে মুক্তি পায় এবং দ্বিতীয় খণ্ডটি ১৬ নভেম্বর, ২০১২ সালে মুক্তি পায়।

টোয়াইলাইট
সমালোচনা
অভ্যর্থনা
চলচ্চিত্ৰ অভিযোজন